香港巴士路線冧巴

香港嘅公共巴士、專線小巴同埋居民巴士都有固定嘅路線冧巴。

公共巴士
香港巴士線冧巴可分為「香港島巴士線冧巴」、「九龍及新界區路線冧巴」、「大嶼山巴士線冧巴」、「港鐵巴士路線冧巴」、「過海隧道巴士線冧巴」，以及「機場及北大嶼山對外巴士線冧巴」。呢6套路線冧巴系統並冇關連，例如喺香港島、九龍同埋大嶼山，都分別有各自嘅1號線、2號線等等。

以前嘅冷氣巴士線係以2字頭或5字頭表示。但隨住有更多巴士線改用冷氣巴士行，2字頭或5字頭路線已經再冇獨特意思，有啲冷氣巴士線更係冇2字。

專線小巴
專線小巴線冧巴分為「香港島專線小巴線冧巴」、「九龍專線小巴線冧巴」以及「新界專線小巴線冧巴」3種。佢哋嘅冧巴都係冇關連，香港島、九龍同埋新界亦分別有小巴1號線、2號線等。至於過海隧道小巴方面，佢哋嘅冧巴並冇特別區分，只係同普通港島區或新界區路線冧巴相近。

居民巴士
居民巴士，以前叫屋邨巴士，係居民團體向運輸署申請開辦，以彌補公共交通不足嘅另類巴士服務。以前屋邨巴士嘅冧巴只係2至3個位數字，後加R字。第一條屋邨巴士係由沙田第一城往九龍塘站嘅88R線。大概2003年起，冧巴改為分開香港島、九龍及新界區。新冧巴有HR、KR或NR字頭。大嶼山以及機場範圍，除咗愉景灣及馬灣接駁巴士外，暫時未有居民巴士服務。

專利巴士線冧巴字頭

冧巴及代表區域
九巴
1-29 九龍市區
30-49 荃灣區、葵青區
51-69 屯門區、元朗區
70-79 北區、大埔區
80-89 沙田區
91-99 西貢區

城巴
1-29 根據早期開辦路線嘅時序編排，冇大致規律。勉強講嘅話：
11-19 去半山嘅路線
20-29 去東區嘅路線
30-49 置富花園、薄扶林、華富邨、數碼港
60-69 淺水灣、赤柱、馬坑
70-79 華貴邨、田灣、香港仔、石排灣、黃竹坑、深灣
80-89 柴灣、小西灣、杏花邨
90-99 鴨脷洲

百位數
1 紅磡海底隧道線
2 前身係「黃底紅字」豪華巴士路線，現時同其他路線冇大分別，但都用冷氣巴士行
3 
喺繁忙時間服務嘅過海隧道路線
喺假日或特別日子服務嘅路線
5 港島區路線，前身係冷氣巴士線，現時同其他路線冇大分別
6 東區海底隧道線
7 
港島東區走廊特快線
城巴將軍澳及西九龍專線
8 沙田馬場特別路線
9 西區海底隧道線

英文字母字頭
A 字頭：
機場巴士線，通常唔經東涌及機場貨運區，直接去機場客運大樓。有啲會經港珠澳大橋香港口岸人工島
B 字頭：
邊境線，去落馬洲支線管制站、深圳灣口岸、港珠澳大橋香港口岸或香園圍口岸
購物線
E 字頭：機場及北大嶼山對外巴士路線
H 字頭：
香港島人力車觀光巴士線
HK 字頭：2008年奧運會馬術比賽免費接駁巴士線
K 字頭：港鐵東鐵綫、西鐵綫接駁巴士路線
M 字頭：接駁機場快綫車站嘅巴士線
N 字頭：通宵巴士線
NA 字頭：通宵機場巴士線
P 字頭：
來往機場及北大嶼山嘅輔助路線、延伸路線
豪華巴士
R 字頭：迪士尼樂園路線
S 字頭：機場穿梭巴士線
Y 字頭：
珀景灣緊急路線
X 字頭：
青嶼幹線遊覽路線
亞洲國際博覽館活動特別線
停站數目極少嘅特快線

英文字母字尾
A、B、C、D、E、F 字尾：同區域路線、輔助路線或延伸路線
H 字尾：醫院接駁路線
K 字尾：接駁港鐵東鐵綫車站路線
M 字尾：接駁港鐵觀塘綫、荃灣綫、港島綫、將軍澳綫及東涌綫車站路線
P 字尾：只喺繁忙時間服務嘅路線
R 字尾：消閒路線，只喺假日或特定日子服務
S 字尾：只喺繁忙時間或特別日子服務嘅路線
X 字尾：行快速公路或特快巴士線

號碼牌顏色
無色底黑字- 九巴一般路線；嶼巴一般路線；港鐵巴士
白底黑字 - 嶼巴路線
藍底白字 - 城巴一般路線；嶼巴一般路線
紅底白字 - 行經紅磡海底隧道或東區海底隧道嘅日間過海路線；城巴日間機場、北大嶼山對外路線；嶼巴通宵服務路線；城巴深西快線
紅底黃字 - 嶼巴機場路線
橙底白字 - 龍運日間機場、北大嶼山對外路線
橙底藍字 - 龍運日間機場穿梭路線
棗紅底白字 - 城巴機場快線
綠底白字 - 行經西區海底隧道嘅日間過海路線
淺藍底深藍字 - 城巴迪士尼樂園路線
深藍底黃字 - 龍運A字頭機場路線
深藍底白字 - 龍運迪士尼樂園路線
黑底白字 - 九巴通宵服務路線；龍運通宵服務路線
黑底黃字 - 城巴通宵服務路線

香港巴士
香港公共小巴

參考 
九龍區巴士路線與社區發展，中華書局(香港)有限公司，ISBN 9789888263059
二十世紀新界區巴士路線發展史，BSI(香港)公司，ISBN 9789628414642

拎 
中原地圖 
http://www.i-busnet.com/busroute 
香港巴士路線

香港巴士線